กลับมาเป็นคนช่างสงสัยอีกครั้ง เห็นคุณค่าซึ่งกันและกัน ยอมรับข้อจำกัดของตัวเอง
เราในฐานะปัจเจกบุคคลรู้เรื่องราวเกี่ยวกับโลกใบนี้เพียงขี้ปะติ๋ว เห็นจากที่คนเรานั้นประหม่ากลัวต่อสรรพสิ่งเกินกว่าที่ควร เด็กมีลักษณะช่างสงสัย และลักษณะดังกล่าวนี้เองที่จุดประกายให้เด็กๆ เกิดความใคร่รู้จนกลายเป็นนักสังเกตชั้นยอด และเป็นผู้เรียนที่มีศักยภาพในการเรียนรู้สูง คุณรู้จริงๆ หรือว่าไมโครเวฟทำงานอย่างไร? คุณประดิษฐ์มันขึ้นมาเองได้ไหมล่ะ? แล้วเรื่องรถของคุณ? คุณเข้าใจสมองของตัวเองหรือเปล่า? หรือแม้แต่ดอกกุหลาบเองก็เถอะ คุณรู้จักมันดีแค่ไหนเชียว คนน่าเบื่อมักกล่าวว่า “ฉันเห็นมาหมดแล้วล่ะ” ทัศนคติทำให้เราสำคัญตัวเองมากกว่าที่เราเป็นจริงๆ ไม่มีใครเห็นทุกสิ่งหรือรู้ทุกอย่าง ความรู้สึกตื่นตาตื่นใจเหมือนเด็กๆ ไม่เพียงจะทำให้คุณอ่อนน้อมถ่อมตนเท่านั้น แต่จะทำให้คุณพร้อมที่จะเรียนรู้มากขึ้นอีกด้วย จิตใจที่อ่อนโยนเป็นหนทางสู่ความอ่อนน้อมถ่อมตน ใช้ศาสตร์ “ไอคิโดะ” เท่าที่เป็นไปได้เมื่อเผชิญหน้ากับความขัดแย้ง ศาสตร์ไอคิโดะคือการซึมซับพลังเชิงลบจากการโจมตีของอีกฝ่ายแล้วเปลี่ยนมันให้เป็นพลังเชิงบวกด้วยการพยายามเข้าใจว่า ทำไมพวกเขาจึงโกรธเกรี้ยวเช่นนั้น จากนั้นจึงตอบโต้ด้วยความอ่อนโยนและเคารพในที การฝึกตนให้อ่อนโยนจะช่วยให้คุณค้นพบพลังแห่งความสงสัยใคร่รู้อีกครั้ง ในขณะที่คุณมุ่งความสนใจไปที่แง่มุมเชิงบวกของชีวิต ออกไปเดินเล่นในสวนสาธารณะ ไปยืนใกล้ๆ ตีนน้ำตก มองโลกจากยอดเขา ปีนเขา ว่ายน้ำในมหาสมุทร มองหาวิธีการอยู่ร่วมกับธรรมชาติในแบบฉบับของตัวเองและใช้เวลากับการซึมซับความสวยงามในแบบที่มันเป็น ปิดตาเพื่อรู้สึกถึงสัมผัสของสายลมอ่อนๆ ที่พัดมากระทบใบหน้าของคุณ คุณจะรู้สึกว่าตัวเองนั้นกระจ้อยร้อยเหลือเกินในธรรมชาติอันยิ่งใหญ่ซึ่งมีพลังมหาศาลแฝงฝังอยู่อย่างลึกซึ้ง เมื่อคุณเริ่มครุ่นคิดและนอบน้อมให้กับสิ่งต่างๆ ที่ยืนหยัดอยู่มานานกว่าคุณและจะยืนยงต่อไปแม้คุณจะตายจากโลกนี้ไป คุณจะเริ่มตระหนักได้ว่าคุณตัวเล็กแค่ไหนในโลกใบนี้ การใช้เวลาอยู่กับธรรมชาติมากขึ้นจะทำให้คุณพบว่าโลกนี้กว้างใหญ่และซับซ้อนแค่ไหน และที่สุดแล้วคุณไม่ใช่ศูนย์กลางของโลกใบนี้ โยคะเป็นศาสตร์ที่ฝึกให้รักและรู้สึกขอบคุณ มันจะช่วยให้คุณสงสัยใคร่รู้เกี่ยวกับลมหายใจและร่างกายของคุณเอง รวมถึงความรักและความเมตตาในโลกที่รายล้อมอยู่รอบๆ ตัวคุณ การเล่นโยคะจะทำให้คุณมองเห็นว่าการใช้เวลาโลดแล่นอยู่บนโลกนี้คืออะไร และยังทำให้คุณชื่นชมชีวิตมากขึ้นกว่าเดิม ฝึกโยคะอย่างน้อยอาทิตย์ละสองครั้งให้เป็นนิสัย เก็บเกี่ยวดอกผลทางอารมณ์ความรู้สึกให้มากพอๆ กับความแข็งแกร่งทางร่างกาย โยคะคือวิถีแห่งการถ่อมตน ไม่มีสิ่งใดจะน่าปลื้มปริ่มเท่าการที่คุณเล่นโยคะท่าใหม่ๆ ได้ มันคือการที่คุณทำทุกอย่างด้วยวิถีของคุณเอง เด็กมีลักษณะของความช่างสงสัยในแบบที่ยากที่ผู้ใหญ่จะย้อนกลับไปมีเช่นนั้นได้ ใช้เวลาอยู่กับเด็กๆ ให้มากขึ้นเพื่อสังเกตว่าพวกเขาชื่นชมโลกนี้อย่างไร เด็กๆ ตั้งคำถามต่อโลกใบนี้อย่างไม่รู้จบ และพวกเขามักมีความสุขและอิ่มเอมกับสิ่งเล็กๆ น้อยๆ หรือแม้แต่สิ่งที่เป็นธรรมดาพื้นฐานที่สุด สำหรับเด็กๆ แล้ว จะดอกไม้หรือกระดาษชำระก็สามารถเป็นสิ่งที่น่าฉงนสนเท่ห์ได้ทั้งนั้น การใช้เวลากับเด็กๆ มากขึ้นจะทำให้คุณจดจำได้ว่าโลกใบนี้นั้นมหัศจรรย์มากแค่ไหน ท้าทายตัวเองให้มองผู้อื่นและชื่นชมในสิ่งที่พวกเขาทำได้ หรือพูดอย่างง่ายๆ ก็คือ ชื่นชมในสิ่งที่พวกเขาเป็น คุณต้องเข้าใจว่าทุกคนแตกต่างกัน และใช้โอกาสนี้เพลิดเพลินไปกับการเรียนรู้ผู้คนหลากหลายประเภท แน่นอนว่าคุณยังมีรสนิยมส่วนตัวว่าคุณชอบหรือไม่ชอบอะไร แต่ลองฝึกตัวเองให้แยกแยะความคิดเห็นออกจากความกลัวของตัวเอง แล้วคุณจะพบว่าตัวคุณเองเห็นคุณค่าของผู้อื่นมากขึ้น และอ่อนน้อมถ่อมตนมากขึ้นด้วยเช่นกัน การสามารถชื่นชมพรสวรรค์และความสามารถของผู้อื่นได้ จะทำให้คุณตระหนักได้ว่าคุณเองก็อยากจะพัฒนาหรือบรรลุเป้าหมายที่อยู่ภายในตัวเองเช่นกัน เมื่อการแข่งขันมาถึงจุดที่ดุเดือด แทบเป็นไปไม่ได้เลยที่คนจะนอบน้อมต่อกัน ในเมื่อต่างฝ่ายต่างสู้รบกันอย่างไม่รามือ เพื่อที่จะเป็น “ที่สุด” หรือพยายามจะเหนือกว่าอีกฝ่าย แทนที่จะปล่อยให้เป็นเช่นนั้น ลองมองย้อนกลับมาดูตัวเองให้มากขึ้น จดจำไว้ว่า เป้าหมายสูงสุดไม่ใช่การเหนือผู้อื่น แต่คือการเป็นคนที่ดีกว่าที่ตัวเองเคยเป็น เมื่อคุณมุ่งเป้าพัฒนาตัวเองแทนที่จะมัวเปรียบเทียบตัวเองกับคนอื่นๆ คุณจะพบว่ามันง่ายกว่ามากคุณจะเป็นคนที่ดีขึ้น เพราะคุณไม่จำเป็นจะต้องกังวลว่าคุณจะดีหรือเลวร้ายกว่าคนอื่นๆ ทุกคนต่างมีลักษณะเฉพาะของตัวเอง ชื่นชมในสิ่งที่เขาเป็น ในฐานะมนุษย์ ไม่ใช่ในทักษะหรือรูปร่างหน้าตาภายนอกที่คุณมีส่วนได้ส่วนเสียด้วยเท่านั้น แม้การตัดสินใจว่าตัวเองถูกหรือผิดจะเป็นสิ่งที่ขึ้นอยู่กับคุณ แต่มันเป็นคนละเรื่องกับการยอมรับว่าคุณทำผิดพลาดและคุณก็ไม่ได้ถูกเสมอไป อย่างไรก็ตาม มันเป็นเรื่องค่อนข้างยากที่จะยอมรับว่า ในหลายครั้ง คนอื่นๆ โดยเฉพาะคนที่ไม่เห็นด้วยกับคุณอาจเป็นฝ่ายถูก การรับฟังความต้องการของคู่ชีวิต กฏหมายที่คุณไม่เห็นด้วย หรือแม้แต่ในบางครั้งก็คือความคิดเห็นของลูกๆ จะทลายอคติทั้งปวงและพาคุณก้าวขึ้นสู่อีกระดับ แทนที่จะพูดส่งๆ ว่าคุณเป็นคนอ่อนน้อมถ่อมตน และในฐานะคนๆ หนึ่งคุณทำผิดพลาดได้ คุณควรมุ่งยึดถือให้เป็นคติประจำใจไปเลยว่า การอ่อนน้อมถ่อมตนเป็นหนทางในการดำเนินชีวิตอย่างหนึ่ง ไม่ใช่การกระทำเพียงชั่วครั้งชั่วคราวเท่านั้น นี่เป็นอีกวิธีที่จะชื่นชมผู้อื่น พินิจพิเคราะห์สุภาษิตคำพังเพยต่างๆ เกี่ยวกับความอ่อนน้อมถ่อมตน ทุ่มเทเวลาและครุ่นคิดเกี่ยวกับมันให้มากๆ หรือทำอะไรก็ได้ที่ทำให้คุณเลิกสนใจแต่ตัวเอง (โดยเฉพาะอย่างยิ่งการเปรียบเทียบตัวเองกับคนอื่น) คุณสามารถอ่านงานเขียนประเภทชีวประวัติ บันทึก คัมภีร์ทางศาสนา สารคดี และนวนิยายที่สร้างแรงบันดาลใจในการพัฒนาชีวิต หรืออะไรก็ได้ที่ทำให้คุณเป็นคนอ่อนน้อมถ่อมตนมากขึ้นกว่าเดิม และทำให้คุณชื่นชมต่อความคิดเบื้องหลังอันลึกซึ้งในการกระทำที่ผู้อื่นแสดงออกมา หากคุณไม่ค่อยถูกกับเนื้อหาที่เป็นนามธรรม ลองหันหน้าหาวิทยาศาสตร์ดู สำหรับวิทยาศาสตร์ความอ่อนน้อมถ่อมตนก็จำเป็นเช่นกัน วิทยาศาสตร์เรียกร้องให้คุณปล่อยวางอคติและการตัดสินทั้งปวง เพื่อเข้าใจว่าจริงๆ แล้วคุณไม่ได้รู้มากเท่าที่คุณคิดว่าตัวเองรู้หรอก ไม่มีใครเพียบพร้อมและดีเลิศไม่ว่าในสิ่งใดก็ตาม ทุกเรื่องย่อมมีคนที่เจ๋งกว่าคุณ และนี่คือโอกาสที่คุณจะเรียนรู้จากพวกเขา มองหาคนที่คุณปรารถนาจะยึดเป็นต้นแบบในเรื่องใดเรื่องหนึ่ง และขอร้องให้เขาชี้แนะคุณ ภายใต้การชี้แนะสิ่งที่จำเป็นต้องมีคือคือความสัมพันธ์อันดีงาม การรู้จักรักษาความลับ และเข้าใจซึ่งกันและกัน ทันทีที่คุณก้าวข้ามการเป็น “น้ำเต็มแก้ว” นั่นคือคุณตื่นจากความฝันสู่โลกแห่งความเป็นจริงอีกครั้ง เพราะการทำตัวเป็นน้ำไม่เต็มแก้วหมายถึงตัวคุณยอมรับว่ามีเรื่องราวอีกมากมายที่คุณต้องเรียนรู้ไปตลอดชีวิต คุณสามารถเป็นคนถ่อมตนมากกว่าเดิมได้โดยการลงเรียนวิชาที่คุณไม่เคยรู้มาก่อน เช่น การเขียนบทกวี หรือการเขียนบทภาพยนตร์ เป็นต้น เพื่อที่จะให้คนอื่นได้มีโอกาสสอนและชี้แนวทางให้แก่คุณ วิธีนี้จะทำให้คุณตระหนักได้ว่าแต่ละคนต่างมีความถนัดในเรื่องที่ต่างกัน และพวกเราต่างต้องการความช่วยเหลือซึ่งกันและกันเพื่อทำให้ตัวเองเป็นคนที่ดีขึ้น ส่วนสำคัญที่สุดของการเป็นคนอ่อนน้อมถ่อมตนคือการรู้จักเคารพผู้อื่น และการเคารพผู้อื่นส่วนหนึ่งคือการช่วยเหลือซึ่งกันและกัน จงปฏิบัติต่อผู้อื่นอย่างเท่าเทียมและช่วยเหลือพวกเขาเพราะมันคือสิ่งที่ถูกต้อง มีคำกล่าวว่า หากคุณช่วยเหลือคนซึ่งไม่สามารถช่วยคุณตอบได้ นั่นหมายถึงคุณได้เรียนรู้ที่จะถ่อมตนแล้ว การช่วยเหลือผู้ที่ต้องการความช่วยเหลือจริงๆ จะทำให้คุณชื่นชมในสิ่งที่คุณมีมากขึ้น สุภาษิตกล่าวว่า “พูดไปสองไพเบี้ย นิ่งเสียตำลึงทอง” อย่าคุยโวโอ้อวดความดีที่คุณได้ทำลงไป มันเป็นเรื่องดีที่คุณจะชื่นชมในสิ่งที่ตัวเองทำ แต่จงจำไว้ว่า ในงานอาสาคุณไม่ใช่พระเอก แต่คือผู้คนที่คุณได้ช่วยเหลือไว้ต่างหาก หากคุณเป็นคนที่เร่งทุกฝีก้าวเพื่อเป็นหัวแถว ลองท้าทายตัวเองด้วยการให้โอกาสผู้อื่นได้ไปก่อน ตัวอย่างเช่น ผู้อาวุโส คนพิการ เด็ก หรือคนที่กำลังรีบจริงๆ ถามตัวเองว่า “นี่ฉันจำเป็นต้องทำสิ่งนี้ก่อนจริงๆ หรือ?” เกือบทุกครั้งคำตอบคือไม่ เช่นคนที่คุณรัก หรือแม้แต่คนที่คุณแทบไม่รู้จักเลย ลองบอกคนรักของคุณว่า “วันนี้คุณดูดีจัง”  กล่าวชมทรงผมใหม่ของเพื่อนร่วมงาน หรือบอกพนักงานคิดเงินในร้านค้าว่าคุณชอบต่างหูของเธอ หรือให้มากกว่านั้น คือสรรเสริญแง่มุมที่ดีงามในนิสัยใจคอของผู้คน ลองกล่าวชมใครซักคนอย่างน้อยวันละหนึ่งประโยค แล้วคุณจะพบว่าผู้คนต่างมีเรื่องราวดีๆ มากมายที่ร่วมแบ่งปันให้กับโลกใบนี้ มุ่งประเด็นไปที่ข้อดีของผู้อื่นแทนที่จะคอยจับผิดข้อเสียของพวกเขา หากคุณทำผิด ให้สารภาพและยอมรับว่าคุณผิด แม้ว่าการพูดว่าขอโทษแก่ใครสักคนจะเป็นเรื่องยาก คุณต้องกลืนศักดิ์ศรีที่ค้ำคอลงไปให้ได้แล้วบอกกับอีกฝ่ายว่าคุณเสียใจในสิ่งเลวร้ายที่คุณได้ทำลงไป ในที่สุดแล้วความลำบากใจจะค่อยๆ จางหายไป และแทนที่ด้วยความรู้สึกโล่งอก เพราะคุณรู้ว่าคุณได้ทำสิ่งที่ถูกที่ควร การขอโทษเป็นการแสดงให้คนอื่นเห็นว่าคุณให้ค่าแก่เขาหรือเธอเป็นอย่างมาก และคุณก็ยอมรับว่าคุณผิดพลาดไปแล้วจริงๆ  สบตาเมื่อพูดขอโทษ เพื่อเป็นการแสดงให้อีกฝ่ายเห็นว่าคุณรู้สึกเช่นนั้นจริงๆ อย่าเป็นคนทำผิดซ้ำซาก การขอโทษไม่ใช่ใบเบิกทางให้ทำผิดซ้ำสอง การทำผิดซ้ำซากเป็นการลดความน่าเชื่อถือในตัวคุณและในคำพูดของคุณด้วย นี่เป็นอีกวิธีที่จะชื่นชมผู้อื่นและทำให้คุณเป็นคนอ่อนน้อมถ่อมตนมากขึ้น ครั้งต่อไปเมื่อคุณเริ่มบทสนทนา ปล่อยให้อีกฝ่ายมีโอกาสได้พูด อย่าพูดแทรก และหมั่นยิงคำถามเพื่อให้อีกฝ่ายได้มีโอกาสพูดและแบ่งปันเรื่องราวมากขึ้น คุณควรทำตัวเป็นฝ่ายสนับสนุนการสนทนา จงปล่อยให้ผู้อื่นได้แสดงออกถึงตัวตนของเขามากกว่าเอาแต่เล่าเรื่องราวของตัวเอง ทำเช่นนี้ให้เป็นนิสัย อย่าทำตัวเหมือนกับว่าคุณสนใจแต่เรื่องของตัวเองเท่านั้น ถามคำถามเพื่อแสดงให้เห็นว่าคุณเข้าใจว่าอีกฝ่ายกำลังพูดอะไรอยู่ อย่ารอให้อีกฝ่ายต้องหยุดพูดเพื่อที่คุณจะได้พูดบ้าง จำไว้ว่าถ้าคุณมัวแต่วุ่นวายกับการคิดว่าคุณจะพูดอะไรต่อดี คุณจะไม่รู้เรื่องว่าอีกฝ่ายกำลังพูดเรื่องอะไรอยู่ ไม่ว่าคุณจะปราดเปรื่องแค่ไหน จะมีคนที่ทำบางสิ่งได้ดีกว่าคุณเสมอ จงดูคนเก่งกว่าคุณ และหาหนทางพัฒนาศักยภาพของตัวเอง จำไว้ว่าไม่มีใครที่เก่งเรื่องใดเรื่องหนึ่งที่สุดหรอก  แม้ว่าคุณจะทำสิ่งใดสิ่งหนึ่งได้ “ดีที่สุดในโลก” แต่แน่นอนว่ามีอีกหลายสิ่งหลายอย่างที่คุณทำไม่ได้ และอาจจะไม่มีทางทำได้เลยตลอดชีวิต การมองเห็นข้อจำกัดของตัวเองไม่ได้หมายถึงการละทิ้งความฝัน และไม่ได้หมายความว่าคุณต้องยอมแพ้ที่จะเรียนรู้สิ่งใหม่ๆ หรือหยุดพัฒนาความสามารถที่คุณมีอยู่แล้ว จริงๆ แล้วมันหมายถึงการยอมรับว่า ในฐานะมนุษย์ ไม่มีใครสมบูรณ์แบบและไม่มีใครสามารถทำทุกสิ่งทุกอย่างได้ด้วยตัวเอง เราตัดสินผู้อื่นก็เพราะมันง่ายกว่าย้อนมองดูตัวเอง น่าเสียดายที่สิ่งนี้มันไม่ก่อให้เกิดประโยชน์แต่อย่างใด บ่อยครั้งก็เป็นอันตรายเสียด้วยซ้ำ การตัดสินผู้อื่นนำมาซึ่งความขัดแย้งทางความสัมพันธ์อย่างรุนแรง และขัดขวางไม่ให้มิตรภาพใหม่ๆ ได้งอกงาม หรือในกรณีร้ายแรงกว่านั้น มันขัดขวางไม่ให้เราเจริญก้าวหน้า จำไว้ว่าทุกคนต่างผิดพลาดได้ทั้งนั้น  เราตัดสินผู้อื่นตลอดเวลาและมักจะทำโดยไม่รู้ตัว ให้ฝึกทำดังต่อไปนี้ ลองจับผิดตัวเองเมื่อคุณพยายามตัดสินผู้คนหรือใครก็ตาม และเมื่อไหร่ที่คุณเริ่มตัดสินพวกเขา ให้เปลี่ยนมาตัดสินตัวเองแทน ลองย้อนกลับมาพิจารณาหาหนทางที่จะพัฒนาตัวเอง แทนที่จะไปคิดแทนคนอื่นว่าพวกเขาควรทำตัวอย่างไร เพราะท้ายที่สุดแล้ว คุณไม่สามารถควบคุมความคิดของและนิสัยใจคอของคนอื่นได้ แต่คุณสามารถควบคุมของตัวเองได้ เรียนรู้เพื่อมองหาข้อบกพร่องของตัวเอง จดจำไว้ว่าการเติบโตและการพัฒนาเป็นกระบวนการเรียนรู้ตลอดชีวิต แม้ว่าคุณจะทำบางสิ่งบางอย่างได้ดีแค่ไหนก็ตาม ลองคิดดูว่าคุณจบจากมหาวิทยาลัยที่ดีที่สุด ในลำดับต้นๆ ของคณะ แน่นอนว่าคุณสมควรได้รับผลตอบแทนที่คุ้มค่าสำหรับการเรียนอย่างหนักและความมานะอุตสาหะ แต่ในอีกแง่หนึ่ง หากมีใครอีกคนที่ฉลาดและทำงานหนักพอๆ กับคุณ แต่เพียงเพราะเขาไม่ได้รับการสนับสนุนอย่างเพียงพอจากครอบครัว เติบโตในที่ที่ต่างจากคุณ หรือเพียงแค่ตัดสินใจเลือกทางชีวิตผิดเพียงหนเดียว คุณอาจตกอยู่ในสภาพเช่นเดียวกับเขาก็เป็นได้  จดจำไว้เสมอว่า ทางเลือกที่ผิดพลาดของเมื่อวานอาจเปลี่ยนชีวิตของคุณในวันนี้ไปทั้งหมด และยิ่งไปกว่านั้น วันนี้อาจเป็นวันที่ทางเลือกที่ถูกต้องเปลี่ยนชีวิตของคุณก็เป็นได้ แม้คุณจะมีอย่างทุกวันนี้จากการทุ่มเททำงานหนักอย่างไม่รู้จักเหน็ดเหนื่อย คุณก็ไม่สามารถประสบความสำเร็จได้หากไม่มีแรงสนับสนุนจากผู้อื่น ทุกสิ่งทุกอย่างที่เราทำคือผลลัพธ์จากการที่ผู้คนทั้งหลายคอยมอบแรงสนับสนุนแก่เราทั้งสิ้น เราเป็นเราได้ก็เพราะคนรอบตัวคอยขัดเกลาให้เรากลายเป็นคนที่ดีขึ้น จนถึงจุดที่เราประสบความสำเร็จในที่สุด ส่วนหนึ่งของการถ่อมตนคือการเข้าใจว่าคุณทำผิดพลาดได้ คุณต้องเข้าใจส่วนนี้ และต้องเข้าใจด้วยว่าคนทุกคนต่างทำผิดพลาดได้ด้วยเช่นกัน เมื่อเข้าใจทั้งสองส่วนนี้คุณก็เหมือนยกภูเขาออกจากอก อย่างไรก็ตาม มันไม่ได้หมายความว่าคุณควรทำตัวเป็นคนขี้ระแวง ที่คอยแต่จะหลีกเลี่ยงการทำผิดพลาด จงอย่ากลัวที่จะลองวิธีการหรือเส้นทางใหม่ๆ ที่จะทำให้คุณไปถึงเป้าหมายของตัวเอง ชีวิตของคนแต่ละคนนั้นแสนสั้น โลกนี้มีคนที่อาวุโสและฉลาดกว่าคุณเสมอ ความคิดเห็นของคนเหล่านั้นเป็นสิ่งที่ควรค่าแก่การรับฟัง แม้ว่าสุดท้ายแล้วการตัดสินใจจะขึ้นอยู่กับตัวคุณเองก็ตาม ถึงคุณจะกลัวคนอื่นโกรธและโมโหมากแค่ไหน แต่มันเป็นการดีกว่าที่คุณจะยอมรับความผิดแทนที่จะปกปิดมันเอาไว้  แม้คุณจะผิดพลาดไปบ้าง ไม่ว่าในฐานะหัวหน้า พ่อแม่ หรือเพื่อน ทุกคนต่างยินดีที่จะรับรู้ความจริงที่ว่าคุณต้องการยอมรับว่าตัวเองไม่ได้ดีเลิศ และกำลังพยายามอย่างหนักที่จะพัฒนาตัวเองรวมถึงแก้ไขสถานการณ์ให้ดีขึ้น การยอมรับความผิดพลาดของตัวเองแสดงให้เห็นว่าคุณไม่ใช่คนหัวดื้อ เห็นแก่ตัว หรือกลัวเสียภาพลักษณ์ การยอมรับข้อผิดพลาดของตัวเองจะทำให้คนนับถือคุณมากขึ้น ไม่ว่าจะเป็นลูกๆ หรือเพื่อนร่วมงานของคุณก็ตาม เป็นเรื่องดีที่คุณรู้จักนับถือตัวเองและภูมิใจในสิ่งที่คุณทำสำเร็จ แต่ไม่มีใครชอบคนที่เอาแต่เรียกร้องความสนใจและโอ้อวดความสำเร็จของตัวเอง ถ้าคุณรู้สึกว่าตัวคุณทำบางสิ่งที่ยิ่งใหญ่  แน่นอนว่ามีโอกาสที่คนจะรับรู้ถึงสิ่งที่คุณทำ แต่พวกเขาก็จะนับถือคุณมากขึ้นหากคุณมีความอ้อมน้อมถ่อมตนอยู่ในที นี่ไม่ได้หมายความว่าคุณควรโกหกเมื่อสำอะไรบางอย่างสำเร็จ  หากมีใครถามว่าคุณได้ไปวิ่งมาราธอนมาหรือไม่ คุณก็ควรตอบอย่างภาคภูมิใจว่า “ใช่” แต่อย่าคุยโวต่อไปว่าคุณวิ่งเข้าเส้นชัยอย่างสวยงามแค่ไหน หรือแม้แต่ในการประสบความสำเร็จเรื่องอื่นๆ ก็ตาม คนอ่อนน้อมถ่อมตนไม่จำเป็นต้องทำตัวหงอ เพราะการถ่อมตนไม่ใช่การไม่นับถือตนเอง อย่างไรก็ตาม คนที่อ่อนน้อมถ่อมตนควรใส่ใจในการต่อบทสนทนา และระวังไม่พูดดูหมิ่นหรือพูดให้เกิดความแตกแยก ในฐานะผู้ที่ถ่อมตน คุณควรระลึกไว้เสมอว่าทุกๆ คน รวมถึงตัวคุณเอง ต่างมีเป้าหมายและความฝันที่ต่างฝ่ายต่างอยากจะร่วมพูดคุยแบ่งปัน รวมถึงความสำเร็จและความคิดเห็นมากมายเกี่ยวกับเรื่องต่างๆ เราทุกคนในฐานะมนุษย์ที่เป็นอยู่เช่นนี้ได้ก็เพราะแรงสนับสนุนและการชี้แนะจากผู้อื่น ผู้คนจำนวนนับไม่ถ้วนสนับสนุนและช่วยเหลือให้คุณกลายเป็นคนที่สามารถก้าวเดินไปถึงความฝันได้อย่างทุกวันนี้ เป็นเรื่องปกติที่คุณจะภูมิใจในความสำเร็จของตัวเอง แต่จงจำให้ขึ้นใจว่าไม่มีใครทำทุกอย่างได้ด้วยตัวเอง ในฐานะมนุษย์ เราทุกคนต่างช่วยเหลือซึ่งกันและกันให้ต่างคนต่างเดินไปถึงเป้าหมายของตัวเอง แบ่งปันความรักและความปรารถนาดี จดจำคนที่ช่วยให้คุณได้เดินบนเส้นทางของตัวเองจนประสบความสำเร็จ
ฟื้นฟูพลังแห่งความสงสัยใคร่รู้. ฝึกตนให้อ่อนโยน. ใช้เวลาอยู่กับธรรมชาติให้มากขึ้น. เล่นโยคะ. ใช้เวลาอยู่กับเด็กๆ. ชื่นชมพรสวรรค์และความสามารถของผู้อื่น. หยุดเปรียบเทียบตัวเองกับคนอื่น. อย่ากลัวที่จะรับฟังการตัดสินใจของผู้อื่น. มองหาแนวทางจากบทความต่างๆ. จงทำตัวเป็นน้ำไม่เต็มแก้ว. ช่วยเหลือผู้อื่น. ต่อหลังคนอื่นบ้าง. กล่าวชื่นชมผู้อื่น. ขอโทษ. ฟังให้มากกว่าพูด. จงยอมรับว่าคุณไม่ได้ดีเลิศไปเสียทุกสิ่ง หรือแม้แต่เรื่องในเรื่องใดเรื่องหนึ่ง. ยอมรับความผิดพลาดของตัวเอง. พอใจในสิ่งที่ตนมี. อย่ากลัวที่จะผิดพลาด. ยอมรับข้อผิดพลาดของตัวเอง. หลีกเลี่ยงการโอ้อวด. ระมัดระวังคำพูดเมื่อสนทนากับผู้อื่น. อย่าพูดเอาดีเข้าตัว.
https://www.wikihow.com/Be-Humble https://www.wikihow.com/Be-Humble https://www.wikihow.com/Be-Humble
Rediscovering a Sense of Wonder Appreciating Others Accepting Your Limitations